钦定古今图书集成/明伦汇编/氏族典/第175卷 > 钱受益
## 钦定古今图书集成/明伦汇编/氏族典/第175卷 > 钱受益

按《浙江通志》：“受益，字谦之，仁和人。天启乙丑进士，选
庶吉士，历官至少詹事。明末兵戈蜂起，念杭城中素
无储蓄，议移米航于城内菜市桥，由黄婆闸而入，则
河阔而道近，有警则积贮内有所恃。无事而民居，粮
食省远贩之劳，为计甚便。生平喜积书，自缉类书千
卷，襞绩纂缀，靡不备载。”